Caffi Bar Chapter | Chapter
Caffi Bar Chapter
Mae ein caffi-bar gwobrwyol wrth galon bywyd Chapter ac mae awyrgylch bywiog a chroesawgar i'w gael yno bob awr o'r dydd, bob dydd o'r wythnos.
Mae'n lle perffaith i ddod i drafod yr hinsawdd ddiwylliannol dros goffi (neu rywbeth cryfach), i lowcio tamaid blasus cyn digwyddiad neu i eisteddian gyda ffrindiau am gyfnod. Mae llawer o bobl yn manteisio ar ein cysylltiad Wi-fi cyflym, am ddim, ac yn ein defnyddio ni fel swyddfa dros dro neu fan ar gyfer cyfarfodydd anffurfiol. Mae hyn yn ein plesio ni'n arw.
"Yn ogystal â bwyd blasus, ceir wasanaeth ffrindiol ac effiethlon yn y caffi."
Mae ein caffi'n falch o ddefnyddio cymaint o gynhwysion lleol ardderchog â phosib er mwyn sicrhau ein bod yn gweini bwyd o safon ac yn lleihau cymaint ag y gallwn y milltiroedd y mae'n rhaid i gynhyrchion deithio cyn cyrraedd eich plât. Enghraifft dda o hyn yw ein pasta ffres sy'n cael ei gyflenwi gan y Fresh Pasta Company o Gymru - cwmni sydd hefyd yn cyflenwi Fortnum & Mason a'r Mecca hwnnw i garwyr bwyd gourmet, Marchnad Borough yn Llundain.
Mae prydau llysieuol, fegan, heb glwten a llaeth ar gael bob amser ac mae ein holl ddiodydd poeth yn gynnyrch Masnach Deg.
"Bar diymhongar hyfryd y byddai hi'n werth ymweld ag ef hyd yn oed heb y rhaglen o ddigwyddiadau celfyddydol cysylltiedig."
Mae ein bar wedi bod ar restr yr Observer Food Monthly o'r llefydd gorau i yfed yn y DG bedair gwaith ac yn cynnig dewis rhagorol o gwrw go iawn a chwrw potel o'r Almaen. Â gwinoedd rhesymol a dewis ysbrydoledig o lager a seidr, fe welwch chi mewn dim o dro pam fod y bar mor boblogaidd.
Gall carwyr cwrw go iawn – neu unrhyw un sy'n mwynhau noson allan - fwynhau hefyd ein gwyliau cwrw rheolaidd, Oktoberfest a Maibock, a gŵyl newydd Perrantide sy'n ddathliad o'r cyfuniad nefolaidd hwnnw o beint a phastai.
"Fe ddewisais i o blith y detholiad o gwrw Gwlad Belg. Roedd yr awyrgylch yn wych a staff y bar yn wybodus iawn. Fe ychwanegodd hynny'n sicr iawn at fy mwynhad o'r noson"
Adolygiad defnyddiwr TripAdvisor
Newyddion Chapter
Oriau agor Chapter Gwyliau'r Pasg
Mae Chapter ar agor bob dydd o'r wythnos o 8.30am tan amser cau'r bar. Gweler oriau agor y mannau penodol isod. Pasg Hapus!...